תמר יהלומי

תמר יהלומי (נולדה ב-10 ביולי 1994) היא זמרת-יוצרת ופזמונאית ישראלית.

קריירה 
יהלומי החלה את דרכה המקצועית בשנת 2011, בגיל 16 וחצי, כשהשתתפה בתוכנית "כוכב נולד", במסגרת "שידורי קשת". לקראת תוכנית חצי הגמר של העונה, חשפה הפקת התוכנית כי בשתי תוכניות קודמות, הוטו התוצאות באמצעות משלוח של מסרונים רבים ממספרים סלולריים מאותן קבוצות מספרים, לטובת המתמודדת תמר יהלומי. לפיכך, החליטה הפקת "כוכב נולד" לאפשר לשלושת המודחים האחרונים להתמודד יחד עם יהלומי על כרטיס אחד נוסף לחצי הגמר, יהלומי עצמה העדיפה לפרוש מהתוכנית, לאחר שאביה הודה שעמד מאחורי הטיית התוצאות.

בדצמבר 2011, פתחה יהלומי בקריירת סולו, והוציאה את סינגל הבכורה שלה "האמת". באותה השנה הוציאה גם את "Simply me".

בנובמבר 2012, התראיינה ברשת ג', תוך שדיברה על הדואט העתידי עם מושיק עפיה. ב-4 בנובמבר 2012, יצא לאור הדואט באופן רשמי, וכבר בצאתו זכה להצלחה רבה. בהמשך הוציאה את השיר "פחדים".

בסמוך לקריירה השירה שלה, פתחה יהלומי גם בקריירה כפזמונאית, מפיקה מוזיקלית ומלחינה.

בשנת 2013, הוציאה את השיר "מבחן הזמן". השיר זכה לביקורות חיוביות, ואף הצליח להיכנס אל המצעד השבועי של מדיה פורסט.

בשנת 2018 יצאו בין היתר הלהיטים "אוהבת אותי אמיתי" של עומר אדם, "תצא לי מהראש" ו-"מתפללת" של שרית חדד שאותם יהלומי כתבה.

בנוסף, פתחה יהלומי בקריירה משותפת ביחד עם יונתן קלימי. איתו הוציאה ב-2019, הוציאה את השיר "פלאפונים" בו התארח הזמר רותם חן.

בשנת 2021, הוציאה את השיר "מי אני".

ב-16 במאי 2023 הוציאה את הסינגל "תפילות" שהגיע למקום ה-73 במצעד היטליסט.

פרסים 

 2023 אקו"ם - הישג השנה למחברת

חיים אישיים 
בספטמבר 2021, יהלומי יצאה מהארון וחשפה שהיא בת זוגה של הזמרת שרית חדד.

שירים שכתבה, הלחינה או הפיקה

קישורים חיצוניים

הערות שוליים 

זמרות ישראליות
זמרים ישראלים
להט"ביות ישראליות
זמרים להט"בים ישראלים
זמרות פופ ישראליות
זמרי פופ ישראלים
זמרות השרות בעברית
מוזיקאיות ישראליות
מוזיקאים ישראלים
פזמונאיות ישראליות
זמרות-יוצרות ישראליות
זמרים-יוצרים ישראלים
מתחרות כוכב נולד
זמרים השרים בעברית
מתחרי כוכב נולד
בוגרי הגימנסיה למדעים ולאומנויות ע"ש הרצוג (חולון)
ישראליות שנולדו ב-1994
ישראלים שנולדו ב-1994